**ПРОЕКТ „НОВИ УЧИТЕЛИ ЗА НОВОТО УЧИЛИЩЕ“**

**Информационен лист №1/23.11.2016 г.**

От ноември 2016 в ПМГ „Акад. Боян Петканчин“ стартира проект „Нови учители за новото училище“ по програма „Еразъм+“ КД1.

Основен приоритет на проект „Нови учители за новото училище“ е новият тип учител – иновативен, с богато въображение и предприемчив. Българското образование е в момент на коренни промени в нормативната база, в които особен поглед се обръща към качеството на образованието в училище и неговата обвързаност реалната практическа приложимост и полза. Навлизането на новите технологии в обучението, повишаване на изискванията на МОН и на обществото, насоката към активното, практическо усвояване на компетенции, вместо пасивното теоретично трупане на знания, изправят учителите пред предизвикателството те самите да имат нови компетенции и да работят в нови условия с нов тип ученици.

Целта на проект „Нови учители за ново училище“ е стратегическото създаване на подходящи условия за иновативно развитие на ПМГ „Акад. Б. Петканчин“, според насоките на европейската и националната образователни политики, социалноикономическите условия в страната и изискванията и желанията на учениците, техните родители и учителите.

Опорни точки за реализацията на проекта са: създаване на нови условия за повишаване на педагогическите, езиковите и дигитални компетенции на учителите чрез участие в международни квалификационни дейности; обучението на 17 преподаватели в нови подходи за преподаване и нов тип работа с учениците, насочени към базирано на компетенции обучение, предприемаческо мислене, използване на информационните технологии за подобряване и разнообразяване на процеса на учене, мотивирането на учениците и учителите да постигат все по-добри образователни резултати, внедряване на иновации в училищното образование; практическото приложение на придобитите компетенции от преподавателите в пряката им работа в училище и създаване на стратегия за развитието на гимназията в иновативно училище, според заложените в Закона за предучилищното и училищно образование възможности.

Реализирането на проект „Нови учители за новото училище“ е част от перманентната политика и стратегия за развитие на ПМГ“Акад. Б. Петканчин“ и е в синхрон с интелигентния, устойчив и приобщаващ растеж, залегнал в основата на стратегия „Европа 2020“ , както и нейните основни цели в областта на образованието, иновациите и заетостта.

Резултатността на проекта ще бъде от видима полза за цялата училищна и местна общност с промяната на педагогическата практика в посока на акцентиране върху овладяване на компетенции в различни области; обогатяване на подходите на работа с учениците и разкриването пред тях на възможностите, които предлага реалния живот за прилагане на придобитите знания, умения, опит и ценности, чрез предприемчивост, комуникации и технологии; въвеждане на педагогически и технологични иновации в обучението.

В първата фаза на проекта през месец декември 2016 г. ще се проведе информационна кампания сред педагогическите специалисти в гимназията за възможностите за участие в международни квалификационни дейности: информация за темите на курсовете, курсовите организатори, процедура и критерии за подбор на участниците, необходимите документи за кандидатстване за участие, дейностите за приложение на получените знания умения и компетентности и разпространение на резултатите.

Гергана Атанасова

Координатор на проекта